Az ENSZ biztonsági tanácsa egyhangúlag ítéli el Izraelt a Szíria elleni támadás miatt.
Aron az Euratomról: Raymond Aron (1905-1983) szociológus, történész a Le Figaro-ban megjelent cikke vázolja, hogy milyen nehézségek az európai nukleáris együttműködésnek (ARON, Raymond, `Euratom`, Le Figaro. 19.01.1956): Németország a párizsi békében lemondott az atomfegyverek gyártásának jogáról, viszont Franciaország négyszer többet költ atomkutatásra, mint az összes többi európai ország. A plutónium, amelyet a francia reaktorokban állítanak elő a legnagyobb mennyiségben, az atombombának is alapanyaga. Az atomenergia békés és katonai célú használatának szétválasztása voltaképpen lehetetlen.
Helikopteren képzik a magyar légierőt: Megkezdik a Magyar Légierő személyzetének helikopteres átképzését. Az első Mi-4 típusú helikopter 1955 augusztusában érkezett Magyarországra, elsőként Kaszás Imre őrnagy repült ki egyedül.
Meghalt Korda Sándor. A filmrendező, filmvállalkozó 141 filmnek volt a producere, illetve rendezője.
Bulganyin barátkozna: Szovjetunió Minisztertanácsának elnöke Eisenhowernek írott levelében barátsági és megnemtámadási szerződés megkötését javasolja országaik között. A Szabad Nép 1956. január 2-ai számában közölt Bulganyin interjú szerint `az 1956-os esztendő a nemzetközi feszültség további enyhülésének és a béke szilárdulásának éve lesz`.
Hruscsov nyilatkozata szerint Eisenhower őszintén békét akar.
Mao beszédet mond a mezőgazdaság fejlesztéséről a Kínai Népköztársaság Legfelső Államtanácsán. Január közepén a KKP egyik ülésén azt a döntést hozta, hogy másként fog viszonyulni az értelmiséghez, a tudósokhoz és muvészekhez. A miniszterelnök Csou En-laj megállapította, hogy egyfajta szakadék keletkezett az értelmiség és a párt között, ami részben a pártfunkcionáriusok hibája, és megígérte nekik, hogy jobb bánásmódban fognak részesülni.